इस अध्याय का विश्लेषण सामने लाता है कि समीक्ष्य-काव्य ने बदले समय में भारतीय जरूरतों के मुताबिक समाज-चेतना के नये आयामों का अधिग्रहण किया है। समीक्ष्य-काव्य में जो वैचारिकता, संवेदना, व चेतना परिव्याप्त है उसके आयाम सामाजिक, सांस्कृतिक, राजनीतिक, आर्थिक, शैल्पिक उपकरणों आदि के पटल पर अपनी अभिव्यक्ति के मार्ग धारण करते हैं। ये नये आयाम समीक्ष्य काव्य की अंतर्वस्तु एवं शिल्प दोनों के माध्यम से प्रस्फुटन का अवसर रखते हैं। नये आयामों का वर्गीकरण यह दर्शाता है कि समीक्ष्य काव्य की वास्तविक परख के लिए इन आयामों का अनुशीलन, इन पर विमर्श किया जाना निश्चित रूप से अनिवार्य है और इनके माध्यम से ही उस चिंतन-पध्दति का अनावरण हिन्दी साहित्तय में किया जा सकता है जिसके अनेक पक्ष उजागर होने की प्रक्रिया से जुड़ने को उतावले हैं। इन आयामों की सारणीकरण यह भी दर्शाता है कि समीक्ष्य काव्य का चिंतन सुव्यवस्थित है, शोधपरक है, तथा इसकी चिंतन-पध्दति विशिष्ट और विमर्श के योग्य है।